ટેન્કર પલટી જતાં ટેન્કરની બાજુમાં જ ચાલતાં તેમના જ કર્મચારી બમબમભાઇ (ઉં.વ. ૨૧, મૂળ રહે. બિહાર) ટેન્કર નીચે દબાઇ જતાં તેનું ઘટનાસ્થળે જ મોત નીપજ્યું હતું. ઘટના બનતાં જ ટેન્કરના ડ્રાઇવર બહાર દોડી આવ્યા હતા. તાત્કાલિક ફાયરબ્રિગેડને જાણ કરાતાં ફાયરબ્રિગેડની ટીમ પણ તાત્કાલિક દોડી આવી હતી. ગટરનાં પાણીથી આખું ટેન્કર ભરેલું હોઇ હાઇડ્રોલિક મશીન દ્વારા ટેન્કને ઊંચું કરીને મૃતકની લાશને બહાર કાઢી તેમજ ટેન્કરને ભૂવામાંથી બહાર કાઢ્યું હતું.